《秋日杂兴二十首 其十一》
明代·程敏政

矗矗张公山，下有浙溪水。东流汇桐江，到海清且驶。

我欲穷其源，洗此双聩耳。一𣂏毛骨寒，再酌沉疴起。

蛩然俯空翠，坐弄石齿齿。不有仁峰生，同谁撷芳芷。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。